**Farské oznamy**

**Tridsiata tretia nedeľa v cezročnom období C (13. 11. 2022)**

|  |  |  |
| --- | --- | --- |
| Pondelok |  | 18.00 |
| Utorok |  | 7.00 |
| Streda | O sv. Jozefovi | 17.30 |
| Štvrtok | Sv. Alžbety Uhorskej, rehoľníčky | 7.00 |
| Piatok |  | **17.00** |
| Sobota |  | 17.00 Oblazov |
| Nedeľa | Tridsiata štvrtá nedeľa v cezročnom období Nášho Pána Ježiša Krista, Kráľa neba i zeme | 8.00 a 10.30 |

Na budúcu nedeľu po sv. omšiach by sme sa pomodlili a tí čo chcú zasvätili Najsvätejšiemu Srdcu Ježišovmu.

Farskú adoráciu by sme mali v pondelok po sv. omši.

V prvonedeľnej zbierke sme vyzbierali 932 eur. Nech Pán odmení vašu štedrosť.

V dňoch 14. – 20. novembra 2022 sa na Slovensku uskutoční Týždeň Cirkvi pre mládež. Viacero organizácií pracujúcich s mládežou a farností chystá v tomto týždni aktivity pre mladých ľudí. V sobotu 19. novembra 2022 budeme v našej diecéze sláviť už 37. svetový deň mládeže počas tzv. Kráľovského dňa". Všetkých mladých otec biskup pozýva na stretnutie do diecézneho centra (biskupský úrad) a Katedrály Najsvätejšej Trojice v Žiline. Program a podrobnejšie informácie nájdete na: facebook, instagram a https://mladez.dcza.sk/

Diecézna charita v Žiline organizuje Tesco zbierku v dňoch 24.11. – 27.11. do ktorej by sme sa mohli zapojiť aj my. Ide o odber zakúpených potravín v predajniach Tesco. Záujemcovia sa viac informácií môžu dozvedieť u p. kostolníčky Janky Blaškovej.

Srdečne vás pozývam na prijatie kaplnky Panny Márie do vašej rodiny ako nám s. Gemma hovorila minulú nedeľu. Kto by mal záujem, môže sa zapísať vzadu na zoznam. Rodina sa spolu pri nej stretne a spolu sa modlí za to čo potrebuje.

Dňa 24.11. sa uskutoční DOD na Gymnáziu Kráľovnej pokoja a dňa 25.11 sa uskutoční DOD na Gymnáziu sv. Františka. Záujemcov o toto štúdium sú srdečne pozvaní.

Ďakujem za vaše modlitby, finančnú podporu, za upratovanie, za výzdobu nášho chrámu i za každý druh pomoci. O upratovanie kostola prosím skupinku č.15.

Vyhlasujem nový kurz prípravy na sviatosť birmovania pre stredoškolskú mládež. Prihlášky si môžete vyzdvihnúť v sakristii kostola. Prihláste sa na stretnutie s kňazom na stránke farnosti [www.kotesova.fara.sk](http://www.kotesova.fara.sk) v oddiely farnosť – birmovanci.